CELEX: 32010D0646
Language: da
Date: 2010-10-26 00:00:00
Title: 2010/646/EU: Kommissionens afgørelse af 26. oktober 2010 om forlængelse af gyldigheden af beslutning 2002/499/EF for naturligt eller kunstigt væksthæmmede planter af Chamaecyparis Spach, Juniperus L. og Pinus L. med oprindelse i Republikken Korea (meddelt under nummer K(2010) 7281)

27.10.2010   
            
            
               DA
            
            
               Den Europæiske Unions Tidende
            
            
               L 281/98
            
         KOMMISSIONENS AFGØRELSE
   af 26. oktober 2010
   om forlængelse af gyldigheden af beslutning 2002/499/EF for naturligt eller kunstigt væksthæmmede planter af Chamaecyparis Spach, Juniperus L. og Pinus L. med oprindelse i Republikken Korea
   (meddelt under nummer K(2010) 7281)
   (2010/646/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 15, stk. 1, og
   ud fra følgende betragtninger:
   
               (1)
            
            
               Ved Kommissionens beslutning 2002/499/EF af 26. juni 2002 om bemyndigelse til at undtage naturligt eller kunstigt væksthæmmede planter af Chamaecyparis Spach, Juniperus L. og Pinus L. med oprindelse i Republikken Korea fra visse bestemmelser i Rådets direktiv 2000/29/EF (2) bemyndiges medlemsstaterne til i begrænsede perioder og på særlige betingelser at tillade undtagelser fra artikel 4, stk. 1, i Rådets direktiv 2000/29/EF for planter af Chamaecyparis Spach, Juniperus L. og Pinus L., bortset fra frugter og frø, med oprindelse i Republikken Korea.
            
         
               (2)
            
            
               Undtagelserne, der blev indrømmet ved Kommissionens beslutning 2002/499/EF, var tidsbegrænsede, og datoerne, der er fastsat i nævnte beslutning, er blevet udskudt ved Kommissionens beslutning 2005/775/EF (3) og 2007/432/EF (4).
            
         
               (3)
            
            
               Da de forhold, der gør undtagelserne berettigede, ikke har ændret sig, og der ikke foreligger nye oplysninger, som giver anledning til at revidere de særlige betingelser, bør undtagelserne forlænges. Dertil kommer, at der er høstet erfaringer fra oplysninger indsamlet af medlemsstaterne, jf. artikel 2 i beslutning 2002/499/EF, og fra kontakter med Republikken Korea. Endvidere er der ved beslutningen oprettet passende mekanismer til at sikre overvågning af betingelserne for anvendelse af undtagelserne. Bemyndigelserne i nærværende afgørelse til at tillade undtagelser bør gælde i en længere periode end i de foregående beslutninger, nemlig indtil den 31. december 2020.
            
         
               (4)
            
            
               Af hensyn til plantesundheden bør import af naturligt eller kunstigt væksthæmmede planter af Juniperus L. med oprindelse i Republikken Korea kun foregå i en bestemt periode hvert år indtil den 31. december 2020.
            
         
               (5)
            
            
               Beslutning 2002/499/EF bør derfor ændres i overensstemmelse hermed.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Plantesundhed —
            
         VEDTAGET DENNE AFGØRELSE:
   Artikel 1
   I beslutning 2002/499/EF foretages følgende ændringer:
   
               1)
            
            
               I artikel 2, stk. 1 og 2, ændres »den 1. august i årene fra 2005 til 2010« til »den 1. august hvert år«.
            
         
               2)
            
            
               Tabellen i artikel 4 affattes således:
               
                           »Plante
                        
                        
                           Periode
                        
                     
                           
                              Chamaecyparis
                           
                        
                        
                           1.1.2011 til 31.12.2020
                        
                     
                           
                              Juniperus
                           
                        
                        
                           1.11. til 31.3 hvert år indtil den 31.12.2020
                        
                     
                           
                              Pinus
                           
                        
                        
                           1.1.2011 til 31.12.2020«
                        
                     
         Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 26. oktober 2010.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 169 af 10.7.2000, s. 1.
   
      (2)  EFT L 168 af 27.6.2002, s. 53.
   
      (3)  EUT L 292 af 8.11.2005, s. 11.
   
      (4)  EUT L 161 af 22.6.2007, s. 65.